POTVARKIS

**DĖL 2024 – 2025 M. ŠILDYMO SEZONO PRADŽIOS KAUNO RAJONE**

2024 m. spalio d. Nr. MP-

Kaunas

Vadovaudamasis Lietuvos Respublikos vietos savivaldos įstatymo 25 straipsnio 5 punktu, Lietuvos Respublikos šilumos ūkio įstatymo 13 straipsniu ir Šilumos tiekimo ir vartojimo taisyklių, patvirtintų Lietuvos Respublikos energetikos ministro 2010 m. spalio 25 d. įsakymu Nr. 1-297 „Dėl šilumos tiekimo ir vartojimo taisyklių patvirtinimo“, 61 punktu,

nurodau:

1. 2024–2025 m. šildymo sezoną Kauno rajone pradėti 2024 m. spalio 4 d.
2. Šilumos vartotojai, išskyrus ikimokyklinio ugdymo, mokymo, sveikatos priežiūros ir socialines įstaigas, gali priimti daugumos gyventojų sprendimą pastato šildymą, nepažeidžiant nustatytų higienos normų, pradėti vėliau negu nustatyta šildymo sezono pradžia. Apie tokį sprendimą būtina raštu informuoti šilumos tiekėją.

Šis potvarkis gali būti skundžiamas savo pasirinkimu Lietuvos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administracinio teismo Kauno rūmams (A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotam asmeniui dienos.

Savivaldybės meras Valerijus Makūnas

Parengė

Egidijus Katilius

2024-10-03